LV Eiropas Savienības Oficiālais Vēstnesis L 28/12

KOMISIJAS REGULA (ES) 2016/143

(2016. gada 18. janvāris),

ar ko attiecībā uz COS-OGA, cerevizānu, kalcija hidroksīdu, lecitīniem, Salix spp. cortex, etiķi, fruktozi, Pepino mosaic vīrusa celma CH2 izolātu 1906, Verticillium albo-atrum izolātu WCS850 un Bacillus amyloliquefaciens subsp. plantarum celmu D747 groza Eiropas Parlamenta un Padomes Regulas (EK) Nr. 396/2005 IV pielikumu

(Dokuments attiecas uz EEZ)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2005. gada 23. februāra Regulu (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (1), un jo īpaši tās 5. panta 1. punktu,

tā kā:

(1) Attiecībā uz COS-OGA, cerevizānu, kalcija hidroksīdu, lecitīniem, Salix spp. cortex, etiķi, fruktozi, Pepino mosaic vīrusa celma CH2 izolātu 1906, Verticillium albo-atrum izolātu WCS850 un Bacillus amyloliquefaciens subsp. plantarum celmu D747 konkrēti MAL nebija noteikti. Minētās vielas nebija iekļautas Regulas (EK) Nr. 396/2005 IV pielikumā, tāpēc uz tām attiecas minētās regulas 18. panta 1. punkta b) apakšpunktā noteiktā sākotnējā vērtība – 0,01 mg/kg.

(2) Attiecībā uz COS-OGA Eiropas Pārtikas nekaitīguma iestāde (turpmāk “Iestāde”) secināja (2), ka šo vielu ir lietderīgi iekļaut Regulas (EK) Nr. 396/2005 IV pielikumā.

(3) Attiecībā uz cerevizānu Iestāde secināja (3), ka šo vielu ir lietderīgi iekļaut Regulas (EK) Nr. 396/2005 IV pielikumā.

(4) Attiecībā uz Pepino mosaic vīrusa celma CH2 izolātu 1906 Iestāde secināja (4), ka šo vielu ir lietderīgi iekļaut Regulas (EK) Nr. 396/2005 IV pielikumā.

(5) Kalcija hidroksīds ir apstiprināts par pamatvielu saskaņā ar Eiropas Parlamenta un Padomes Regulu (EK) Nr. 1107/2009 (5). Ņemot vērā Komisijas Īstenošanas regulu (ES) 2015/762 (6), Komisija uzskata, ka minēto vielu ir lietderīgi iekļaut Regulas (EK) Nr. 396/2005 IV pielikumā.

(6) Pamatviela “lecitīni” ir apstiprināta saskaņā ar Regulu (EK) Nr. 1107/2009. Ņemot vērā Komisijas Īstenošanas regulu (ES) 2015/1116 (7), Komisija uzskata, ka minēto vielu ir lietderīgi iekļaut Regulas (EK) Nr. 396/2005 IV pielikumā.

(7) Viela Salix spp. cortex ir apstiprināta par pamatvielu saskaņā ar Regulu (EK) Nr. 1107/2009. Ņemot vērā Komisijas Īstenošanas regulu (ES) 2015/1107 (8), Komisija uzskata, ka minēto vielu ir lietderīgi iekļaut Regulas (EK) Nr. 396/2005 IV pielikumā.

(8) Etiķis ir apstiprināts par pamatvielu saskaņā ar Regulu (EK) Nr. 1107/2009. Ņemot vērā Komisijas Īstenošanas regulu (ES) 2015/1108 (9), Komisija uzskata, ka minēto vielu ir lietderīgi iekļaut Regulas (EK) Nr. 396/2005 IV pielikumā.

(9) Fruktoze ir apstiprināta par pamatvielu saskaņā ar Regulu (EK) Nr. 1107/2009. Ņemot vērā Komisijas Īstenošanas regulu (ES) 2015/1392 (10), Komisija uzskata, ka minēto vielu ir lietderīgi iekļaut Regulas (EK) Nr. 396/2005 IV pielikumā.

(10) Verticillium albo-atrum izolāts WCS850 ar Komisijas Direktīvu 2008/113/EK (11) tika iekļauts Padomes Direktīvas 91/414/EEK I pielikumā, un šī viela ir uzskatāma par apstiprinātu saskaņā ar Regulu (EK) Nr. 1107/2009. Dabiskā eksponētība Verticillium albo-atrum izolātam WCS850 ir daudz augstāka nekā eksponētība, kas saistīta ar minētās vielas kā augu aizsardzības līdzekļa lietošanu. Iestāde secināja (12), ka nav konstatēts Verticillium albo-atrum izolāta WCS850 patogēnums cilvēkiem, un ražošanas procesā tas neproducē nozīmīgus toksīnus vai sekundāros metabolītus. Tāpēc minēto vielu ir lietderīgi iekļaut Regulas (EK) Nr. 396/2005 IV pielikumā.

(11) Komisijas Īstenošanas regula (ES) Nr. 1316/2014 (13) apstiprināja darbīgās vielas Bacillus amyloliquefaciens subsp. plantarum celmu D747. Iestāde secināja (14), ka attiecībā uz tāda riska novērtējumu, kāds patērētājiem rodas, uzņemot minēto vielu ar uzturu, daļa informācijas nebija pieejama un ka riska pārvaldītājiem jāturpina šā jautājuma izskatīšana. Pārskata ziņojumā par šo vielu (15) norādīts, ka tā nav patogēna cilvēkiem un nav paredzams, ka tā varētu producēt cilvēka veselībai nozīmīgus toksīnus. Tāpēc minēto vielu ir lietderīgi iekļaut Regulas (EK) Nr. 396/2005 IV pielikumā.

(12) Tāpēc Regula (EK) Nr. 396/2005 būtu attiecīgi jāgroza.

(13) Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

IR PIEŅĒMUSI ŠO REGULU.

1. pants

Regulas (EK) Nr. 396/2005 IV pielikumā alfabētiskā secībā iekļauj šādus ierakstus: “COS-OGA”, “cerevizāns”, “kalcija hidroksīds”, “lecitīni”, “Salix spp. cortex”, “etiķis”, “fruktoze”, “Pepino mosaic vīrusa celma CH2 izolāts 1906”, “Verticillium albo-atrum izolāts WCS850” un “Bacillus amyloliquefaciens subsp. plantarum celms D747”.

2. pants

Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

Šī regula uzliek saistības kopumā un ir tieši piemērojama visās dalībvalstīs. Briselē, 2016. gada 18. janvārī Komisijas vārdā – priekšsēdētājs Jean-Claude JUNCKER

(1) OV L 70, 16.3.2005., 1. lpp.

(2) Eiropas Pārtikas nekaitīguma iestāde, 2014. Conclusion on the peer review of the pesticide risk assessment of the active substance COS-OGA. EFSA Journal 2014; 12(10):3868, 39 lpp.

(3) Eiropas Pārtikas nekaitīguma iestāde, 2014. Conclusion on the peer review of the pesticide risk assessment of the active substance cerevisane (cell walls of Saccharomyces cerevisiae strain LAS117). EFSA Journal 2014; 12(6):3583, 39 lpp.

(4) Eiropas Pārtikas nekaitīguma iestāde. Conclusion on the peer review of the pesticide risk assessment of the active substance Pepino mosaic virus strain CH2 isolate 1906. EFSA Journal 2015; 13(1):3977, 25 lpp.

(5) Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

(6) Komisijas 2015. gada 12. maija Īstenošanas regula (ES) 2015/762, ar ko apstiprina pamatvielu kalcija hidroksīdu saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (OV L 120, 13.5.2015., 6. lpp.).

(7) Komisijas 2015. gada 9. jūlija Īstenošanas regula (ES) 2015/1116, ar ko apstiprina pamatvielu lecitīnus saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (OV L 182, 10.7.2015., 26. lpp.).

(8) Komisijas 2015. gada 8. jūlija Īstenošanas regula (ES) 2015/1107, ar ko pamatvielu Salix spp cortex apstiprina saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (OV L 181, 9.7.2015., 72. lpp.).

(9) Komisijas 2015. gada 8. jūlija Īstenošanas regula (ES) 2015/1108, ar ko apstiprina pamatvielu etiķi saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (OV L 181, 9.7.2015., 75. lpp.).

(10) Komisijas 2015. gada 13. augusta Īstenošanas regula (ES) 2015/1392, ar ko apstiprina pamatvielu fruktozi saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (OV L 215, 14.8.2015., 34. lpp.).

(11) Komisijas 2008. gada 8. decembra Direktīva 2008/113/EK, ar ko groza Padomes Direktīvu 91/414/EEK, lai tajā iekļautu vairākus mikroorganismus kā darbīgās vielas (OV L 330, 9.12.2008., 6. lpp.).

(12) Eiropas Pārtikas nekaitīguma iestāde. Conclusion on the peer review of the pesticide risk assessment of the active substance Verticillium albo-atrum (strain WCS850). EFSA Journal 2013; 11(1):3059, 22 lpp.

(13) Komisijas 2014. gada 11. decembra Īstenošanas regula (ES) Nr. 1316/2014, ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū apstiprina darbīgās vielas Bacillus amyloliquefaciens subsp. plantarum celmu D747 un groza Komisijas Īstenošanas regulas (ES) Nr. 540/2011 pielikumu, kā arī atļauj dalībvalstīm pagarināt minētajai darbīgajai vielai piešķirto pagaidu atļauju periodu (OV L 355, 12.12.2014., 1. lpp.).

(14) Eiropas Pārtikas nekaitīguma iestāde, 2014. Conclusion on the peer review of the pesticide risk assessment of the active substance Bacillus amyloliquefaciens subsp. plantarum strain D747. EFSA Journal 2014; 12(4):3624, 29 lpp.

(15) Pārskata ziņojums par darbīgo vielu Bacillus amyloliquefaciens ssp. plantarum celmu D747 (pabeigts Augu, dzīvnieku, pārtikas aprites un dzīvnieku barības pastāvīgās komitejas 2014. gada 10. oktobra sanāksmē). SANCO/11391/2014; 1. redakcija, 2014. gada 10. oktobris.